cyanic-selkie/wikianc huggingface dataset:
Naboer (TV-serie)
Naboer (originaltittel: Neighbours) er en australsk såpeopera som er blitt sendt siden 18. mars 1985. Serien ble først sendt på Seven Network, men serien ble tidlig i 1986 kjøpt av Network Ten. I 2011 flyttet Network Ten serien til sin nye kanal, Eleven. Serien ble skapt av Reg Watson. Gjennom hele seriens levetid er det sendt fem episoder á 22 minutter hver uke, vist hver ukedag tidlig på kvelden. Totalt er det vist over 7400 episoder av serien, noe som gjør den til den lengstlevende såpeserien som sendes i primetime i Australia og den nestlengstlevende i verden – kun slått av britiske Coronation Street.
Serien viser det daglige livet til flere familier som bor i den fiktive gaten Ramsay Street, i den fiktive byen Erinsborough. Serien blir spilt inn i Melbourne.
Blant de originale rollefigurene fant man rørleggeren Max Ramsay (Francis Bell), hvis familie hadde gitt opphav til gatens navn, hans kone Maria (Dasha Blahova) og deres to sønner, Shane (Peter O'Brien) og Danny (David Clencie). Enkemannen Jim Robinson (Alan Dale) bodde også i Ramsay Street ved seriens start, sammen med sine barn Paul (Stefan Dennis), Julie (Vikki Blanche), Scott (Darius Perkins) og Lucy (Kylie Flinker) og sin svigermor Helen Daniels (Anne Haddy).
Etter fire måneder og 171 episoder med lave seertall la Seven Network ned serien, men produksjonsselskapet Grundy Television forsøkt å selge serien videre til en annen kanal, og det endte med at Network Ten kjøpte opp serien. Etter den del endringer, deriblant flytting av produksjonen til Tens studioer, hadde serien premiere på Ten i januar 1986. Der forble serien fram til januar 2011, da Network Ten flyttet den til Tens nye søsterkanal, Eleven.
Mikhail Gvozdev
Mikhail Spiridonovitsj Gvozdev (russisk: Михаи́л Спиридо́нович Гво́здев, født 1700-04, død etter 1759) var en russisk militær geodesist og kommandant for en ekspedisjon til det nordlige Alaska i 1732, den første gang Alaskas kyst ble skuet av russerne.
Naboer (TV-serie)
Flere suksessfulle australske skuespillere og artister har begynt sin karriere i Naboer, inkludert Kylie Minogue, Jesse Spencer, Guy Pearce, Russell Crowe (i en kort gjesterolle), Natalie Imbruglia, Jason Donovan, Holly Valance, Mark Little, Radha Mitchell, Delta Goodrem og Peter O'Brien. Skuespiller Alan Dale, som tidligere hadde hovedrollen i The Young Doctors, spilte den sentrale figuren Jim Robinson i seriens syv første sesonger, og er nå kjent for opptredener i 24, The O.C. og NCIS.
Mikhail Gvozdev
I 1732 seilte han sammen med deltakere fra den første Kamtsjatka-ekspedisjon, navigatørene Ivan Fjodorov og K. Moshkov med Sviatoi Gavriil (St. Gabriel) til Kapp Dezjnjov, det østligste punkt på det asiatiske fastland. Den 5. august seilte Sviatoi Gavriil østover og til nær det nordamerikanske fastland ved Cape Prince of Wales i Alaska. De kartla Alaskas nordvestlige kyster og markerte sin egen rute. Med dette kompletterte Fjodorov og Gvozdev oppdagelsen av Beringstredet, som var blitt innledet av Semjon Dezjnjov og Fedot Popov, og som ble fulgt opp av Bering.
Naboer (TV-serie)
Naboer feiret sitt tyveårsjubileum i 2005 med en spesialepisode som viste opptredenene til flere av de tidligere medlemmene av staben. I mars 2015 er det 30-årsjubileum og det ble feiret med Erinsborough Festival ledet av daværende borgermester Paul Robinson (Stefan Dennis). Hovedkonserten under festivalen var da den tidligere Erinsborough-innbyggeren Nina Tucker (Delta Goodrem) vender tilbake å fremfører låten "Only Human"
Handling
Seriens historier fokuserer ofte rundt forskjellige familie-problemer, konflikter mellom ulike generasjoner, problemer på skolen, eller romanser. Men TV-serien har også dekket en rekke alvorlige problemer som graviditet blant tenåringer, samlivsbrudd, karakterer som havner i fengsel, karriere-problemer, økonomiske problemer, ikke-planlagt graviditet, incest eller abort, dødelige sykdommer, spiseforstyrrelser og alkoholisme, utroskap, eller narkotika-smugling, ran eller kidnapping, og karakterer som blir overkjørt av bil, skutt eller knivstukket.
Mikhail Gvozdev
Et nes på Sakhalin er oppkalt etter Gvozdev.
Naboer (TV-serie)
Handling
I løpet av 2000-tallet og 2010-tallet handlet TV-serien blant annet om homofili, gambling-problemer, prostitusjon, eller surrogati. Helse-spørsmål som det ble fokusert på, inkluderte også multippel sklerose, bipolar lidelse, epilepsi, hukommelsestap, eller Alzheimers sykdom. I september 2014 inneholdt TV-serien også en enorm naturkatastrofe, hvor en tornado forårsaket veldig store problemer for flere av karakterene.
Naboer internasjonalt
Serien er solgt til totalt 57 land (per juli 2005), og er blitt svært populær i Storbritannia, der den raskt fikk en tilhengerskare. BBC One begynte å vise serien 27. oktober 1986, og hadde da sendetid omtrent midt på dagen. Serien fikk imidlertid allerede året etter en reprisevisning på ettermiddagen. Sent på 1980-tallet så jevnlig over 10 millioner briter serien, og av og til ble serien sett av flere briter enn det er innbyggere i Australia. Episodene vist i Storbritannia blir vanligvis sendt mellom en og tre måneder etter at de er vist i Australia, blant annet fordi BBC ofte fjernet serien fra sendeplanen for å vise store sportsturneringer. I 2008 ble sendingen av serien i Storbritannia overtatt av Five. Fra starten i 2016 ble serien sendt parallelt i Australia og Storbritannia etter forhandlinger mellom kanalene. Noe av grunnlaget for dette var spoilers som ble delt på sosiale medier.
Serien blir også vist hver ettermiddag på den irske TV-kanalen RTÉ Two, også her omtrent tre måneder etter at de er vist i Australia.
Serien har også vært vist i flere andre land, inkludert i Norge, der den i en periode på 1990-tallet ble sendt på TV3. Senere ble en del episoder av serien sendt på NRK3 i 2008 og 2009. Mellom 21. april og august 2014 sendte TV 2 serien på ettermiddagstid hverdager.
Det evangelisk-lutherske kirkesamfunn
Det evangelisk-lutherske kirkesamfunn, forkortet DELK, er Norges eldste lutherske frikirkesamfunn, stiftet i Jarlsberg i Vestfold i 1872. Den gang var navnet Den evangelisk lutherske frikirkelige menighet i Jarlsberg grevskap med flere steder. Kirkesamfunnets nåværende navn ble vedtatt i 1951.
Historikk
På 1860-tallet oppstod det flere steder i Vestfold, til å begynne med i Ramnes og i nabobygdene Våle, Botne, Andebu, Stokke og Sandar, uenighet om både kirkelige og skolemessige spørsmål i forhold til statlige og kirkelige myndigheter. Man ønsket i utgangspunktet ikke å gå til det drastiske skritt å stifte et nytt kirkesamfunn utenfor Den norske kirke, men i 1872 ble det likevel resultatet. Elling Eielsen, som hadde stiftet den første norske, evangelisk-lutherske frikirken i Nord-Amerika, støttet nystiftelsen – som var blitt mulig gjennom den såkalte Dissenterloven av 1845.
Organisasjon
Per 2022 hadde trossamfunnet 3 112 tilskuddstellende medlemmer, fordelt på 14 menigheter. De fleste menighetene ligger på Østlandet, men det finnes også menigheter i Kristiansand, Dalane (Egersund), Bergen, Sotra og Storslett.
Den sentrale ledelse og administrasjon hadde tidligere hovedkontor i Tønsberg, men flyttet i 2018 til nye lokaler i Bjerkely menighetssenter i Undrumsdal. Kirkestrukturen kan skisseres som følger:
Tilsynsmenn
Tilsynsmannen er i DELK den som har øverste tilsyn med hele trossamfunnet, tilsvarende betegnelsen biskop om øverste lederskap i andre trossamfunn. Til forskjell fra biskoper er tilsynsmannen valgt av samfunnets medlemmer.
Misjonarbeid
DELK har tradisjonelt hatt lite samarbeid med andre norske lutherske kirkesamfunn. Den har samarbeidet med flere misjonsorganisasjoner, og driver sitt eget misjonsarbeid. DELK har observatørstatus i Norges Frikirkeråd.
Kristne friskoler
Skoler som i dag drives av andre organisasjoner eller menigheter:
Backtracks
Backtracks er en samleboks fra det australske hardrock-bandet AC/DC, utgitt 10. november 2009. Boksen er en samling av diverse tidligere uutgitte studio- og konsertopptak i form av B-sider fra singler, promo-utgivelser fra USA samt versjoner fra australske, britiske, franske og japanske utgivelser.
Massakren på Israels kysthovedvei
Massakren på Israels kysthovedvei var et palestinsk terrorangrep den 11. mars 1978 på en buss på som kjørte langs Israels hovedvei langs kysten. Angrepet ble iscenesatt av Abu Jihad og utført av PLO-fraksjonen Fatah.
Backtracks
Deluxe-versjonen inneholder tre CD-er, to DVD-er, en LP, en 164-siders bok og diverse samleobjekter pakket inn i en fungerende 1 watts gitarforsterker. Den ene CD-en inneholder A-sider fra singler, som for eksempel «Who Made Who» 12"-versjonen og «Big Gun» samt B-sider og utgivelser som tidligere kun har vært tilgjengelige i Storbritannia og Australia. De to andre CD-ene inneholder konsertopptak som tidligere har blitt utgitt som B-sider, på EP-er og promo-singler og filmmusikk-singler.
Massakren på Israels kysthovedvei
Angrepet
På morgenen den 11. mars gikk Dalal Mughrabi og hennes palestinske fedayeengruppe på 11 medlemmer (inkludert én annen kvinne) i land med RIB-båter på en strand nær Ma'agan Michael nord for Tel Aviv-Jaffa. De hadde kjørt båten helt fra Libanon. De drepte Gail Ruban, en amerikansk fotograf som tok naturfotografier i nærområdet, og kapret deretter en buss fullastet av bussjåfører med sine familier, som var på dagstur. Mens de kjørte, åpnet Mughrabi og hennes gruppe ild mot kjøretøyene i nærheten. En israelsk militærenhet, ledet av Ehud Barak, forfulgte bussen helt til de klarte å stoppe den nær Herzliya. Et langvarig skytedrama fulgte mellom palestinerne og soldatene, og palestinerne skjøt også passasjerer som forsøkte å rømme. Til slutt sprengte noen medlemmer av Fatah i stykker bussen, som ble stående igjen i full brann. Angrepet medførte 35 sivile dødsfall, hvorav tretten av dem var barn og seks var palestinske geriljasoldater. 71 sivile ble skadet.
Backtracks
Standard-versjonen inneholder to CD-er og en DVD. CD 1 inneholder høydepunkter fra studioopptakene, mens CD 2 inneholder høydepunkter fra konsertopptakene.
Massakren på Israels kysthovedvei
Angrepet
Angrepet ble også den utløsende faktoren for den israelske Operasjon Litani mot PLOs baser i Libanon, bare tre dager senere.
Backtracks
CD 1 - Studio Rarities
Studio Rarities samler AC/DC sjeldne og tidligere uutgitte studioopptak. Her finnes også de låtene som kun ble gitt ut på de australske versjonene av bandets tre første album.
Talk (andre betydninger)
Talk kan referere til:
Backtracks
CD 3
Alle sporene er kun på deluxe-versjonen, unntatt hvor annet er angitt.
Family Jewels-DVD
Denne DVD-en er en fortsettelse fra den originale 2DVD-en Family Jewels fra 1991.
DVD
Bonus-videoer
Live at the Circus Krone 2003
I 2003 ble AC/DC innlemmet i Rock and Roll Hall of Fame, og de gjorde en rekke konserter i mindre klubber og lokaler. Dette opptaket fra München er kun tilgjengelig i deluxe-versjonen.
Doralice (Orlando innamorato/furioso)
Doralice er en litterær skikkelse i karolingerlitteraturen i middelalderen. Hun dukker opp for første gang i det episke dikt Orlando Innamorato av Matteo Maria Boiardo, og blir viktigere i Orlando Furioso av Ludovico Ariosto.
Backtracks
Rarities, 180-grams LP
De tolv studioopptakene fra CD 1 på 180 gram audiofil-vinyl.
Ma Xuejun
Ma Xuejun (født 26. mars 1985) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun ble nummer 14 og utslått i kvalifiseringen.
Ensomt nummer
I tallteori refererer ensomt nummer til et positivt heltall uten «venner». Hvis to positive heltall tilfredsstiller σ(m)/m =σ(n)/n, der σ(n) er faktorfunksjon, så kalles de venner, Disse to heltallene er hverandre antall vennskap.
For eksempel (1 + 2 + 4 + 5 + 8 + 10 + 16 + 20 + 40 + 80) / 80 = (1 + 2 + 4 + 5 + 8 + 10 + 20 + 25 + 40 + 50 + 100 + 200 ) / 200 = 93/40, så 80 og 200 er ikke ensomme tall.
Alle n tilfredsstillende (n, σ (n)) = 1 er ensomme tall, så alle primtall kraft er ensomme tall. n, σ (n) ikke - coprime ensomme tall er 18, 45, 48, ... ( A095739). Tall som 10, 14, 15, 20 klarer ikke å bevise om det er et ensomt tall.
Fylkesvei 5502
Frem til 2019 hadde veien betegnelsen fylkesvei 419 (Hordaland).
Anderson County (Kansas)
Anderson County (AN) er et fylke i den amerikanske delstaten Kansas.
Verdenscupen i alpint 1991/92
Sesongen 1991/1992 i verdenscupen i alpint startet 23. november 1991 i Park City (herrer) og 30. november i Lech am Arlberg (damer), og ble avsluttet 22. mars 1992 i Crans-Montana. Det ble arrangert 31 renn for herrene (9 utfor, 6 Super-G, 7 storslalåm, 9 slalåm). For damene ble det arrangert 28 renn (7 utfor, 6 Super-G, 7 storslalåm, 8 slalåm). I tillegg ble det arrangert tre kombinasjonsøvelser for herrene og to for damene.
Sesongens høydepunkt var OL 1992 i Albertville.
Nottingham Castle
Nottingham Castle er en engelsk festning i Nottingham. Den er lokalisert i en bydende posisjon på en naturlig odde kjent som «Castle Rock» med klipper 40 meter høye i sør og vest. I middelalderen var den en betydelig kongelig festning og tidvis også kongelig residens. Den hadde nedgang på 1500-tallet og ble i stor grad revet i 1649. Henry Cavendish, hertugen av Newcastle, bygget senere et herskapshus på stedet, men som ble brent ned av pøbler i 1831 og deretter etterlatt som en ruin. Levningene ble senere ombygget for å huse et kunstgalleri og et museum, som fortsatt er i virksomhet. Det er lite igjen av den opprinnelige festningen, men tilstrekkelige deler gjenstår for å gi et inntrykk av middelalderfestningens utforming. Myten om Robin Hood tiltrekker seg årlig turister til stedet.
Historie
Det er usikkert om det eksisterte en festning på stedet før den normanniske invasjonen i 1066. Om det var en borg der så tidlig, ville den vært mye mindre prangende i utformingen enn hva den ble sendere da det var i tråd med angelsaksisk arkitekturtradisjon.
Den første normanniske borgen var bygget av tre og utformet som en primitiv motte and bailey. Denne ble bygget i 1067, året etter slaget ved Hastings, på ordre av Vilhelm Erobreren. Treborgen ble erstattet av en mere lettforsvarende steinborg under Henrik Is (1100–1135) regjeringstid. Den var mer imponerende og bygget i en mer kompleks arkitektur.
I flere århundrer tjenestegjorde festningen som en av de viktigste i England for både adelen og de kongelige. Den var strategisk plassert nær krysningen av elven Trent. Den var også kjent som et rekreasjonssted da den ligger nær de kongelige jaktområdene ved Tideswell som var «Kings Larder» i «Royal Forest of the Peak», samt de kongelige skogene Barnsdale og Sherwood.
Mens Rikard Løvehjerte var ute på det det tredje korstoget sammen med en rekke adelige personer, forfalt borgen og den ble okkupert av sheriffen av Nottingham. I legenden om Robin Hood er Nottigham Castle stedet hvor den siste og avgjørende konfrontasjonen mellom sheriffen og Robin Hood finner sted.
Et historisk slag fant sted ved Nottingham Castle i 1194 da tilhengere av Johan inntok det. Festningen var sted for et avgjørende slag da kong Rikard kom tilbake til England og angrep borgen med beleiringsmaskiner. Rikard ble støttet av Ranulph de Blondeville, 4. jarlen av Chester og David av Skottland, 8. jarlen av Huntingdon.
Like før Edvard IIIs 18-årsdag gjorde han statskupp i Nottingham Castle ved hjelp av noen medsammensvorne rettet mot sin mor Isabella av Frankrike og hennes elsker Roger Mortimer, 1. jarl av March. Disse var regenter da Edvard var mindreårig etter at hans far Edvard II ble drept i Berkeley Castle. Den unge kongen kom seg inn i borgen via en hemmelig passasje og arresterte Isabella og Roger Mortiner. Mortimer ble sendt til Tower of London og hengt en måned senere. Isabella ble tvunget til en pensjonisttilværelse i Castle Rising. Denne dramatiske hendelse ble begynnelsen på Edvards regjeringstid.
Festningen ble utvidet av flere av de etterfølgende monarkene inntil det på 1500-tallet ble overflødig på grunnet bruken av artilleri i krigføringen. En kort tid etter utbruddet av den engelske borgerkrigen var allerede festningen delvis en ruin og flere treffinger fant sted på plassen. Mot slutten av innbyrdeskrigen valgte Karl I stedet som et samlingspunkt for sin armé, men forlot det kort tid etter. Festningen ble gjort forsvarbart av parlamentarikerne. Kommandert av John Hutchinson sto de imot flere angrep fra rojalistene, og de var de siste som kontrollerte festningen. Etter henrettelsen av Karl I i 1649 ble den jevnet med jorden for å hindre fremtidig bruk.
Dagens hertugpalass
Etter gjeninnsettelsen av Karl II i 1660 ble dagens hertugpalass bygget av Henry Cavendish, 2. hertug av Newcastle, mellom 1674 og 1679 på fundamentet til det forrige bygget. på tross av ødeleggelsene av den gamle borgen så finnes det fortsatt noen spor av borgen i kjelleren under det nåværende palasset, deriblant en lang passasje til bunnen av fjellet som på folkemunne er kjent som «Mortimers hull».
Byggmesteren for palasset var Samuel Marsh fra Lincoln som også arbeidet for hertugen på Bolsover Castle. Hans utforming er generelt antatt å ha vært sterkt påvirket av Rubens' publiserte graveringer av Palazzi di Genova. Hertugens palass er en sjeldent eksisterende eksempel i England av manieristisk arkitektur.
Bygningen mistet sin tiltrekningskraft hos de etterfølgende hertugene da den industrielle revolusjon ga Nottingham et rykte for å ha den verste slummen i det britiske imperium bortsett fra India. Da folk fra denne slummen gjorde opprør i 1831 i protest mot hertugen av Nottinghams motstand mot loven om folkerepresentasjonsakten av 1832, brente de ned palasset.
De opprinnelige eksterne trappene på østfasaden av palasset ble deretter revet for å gi plass til paradeplassen for 1st Nottinghamshire (Robin Hood) Volunteer Rifle Corps, ofte forkortet til kun Robin Hood Rifles.
Flammen (1952)
Flammen (orig.: Battle Circus) er en amerikansk romantisk dramafilm og krigsfilm fra 1953, regissert av Richard Brooks som også var ansvarlig for manuskriptet. Hovedrollene hadde Humphrey Bogart og June Allyson, med Keenan Wynn og Robert Keith i biroller.
Filmens handling er lagt til Korea under Koreakrigen, der Bogart spiller en kirurg på et feltsykehus, mens Allyson spiller en sykepleier.
Ifølge et intervju Brooks gav i 1988 var filmens originale tittel MASH, men denne ble avvist av Metro-Goldwyn-Mayer fordi studioet mente en slik tittel ville få folk til å assosiere filmen med poteter. Brooks sa også at Bogart sa ja til å spille i filmen på grunn av manuskriptets humor satt i en ramme av krigens tragedie, noe han mente ville få filmen til å se mer realistisk ut.
Filmtittelen viser til hvor raskt en MASH-enhet kan pakke sammen og flytte sykehuset, omtrent som et sirkus kan flytte sin virksomhet fra dag til dag.
Handling
En ung sykepleier, løytnant Ruth McCara, har nylig blitt tildelt nummer 8666. MASH, et mobilt feltsykehus som hele tiden er på farten under Koreakrigen. Hun møter kirurg og major Jed Webbe (spilt av Humphrey Bogart) og sersjant Orvil Statt. Hun tiltrekker seg snart Jeds oppmerksomhet umiddelbart på grunn av den unødvendige risikoen hun tar. Ruth blir advart av de andre sykepleierne om ham, og at han sannsynligvis er gift.
Et ungt koreansk barn trenger spesiell omsorg, og Ruth ønsker at Jed skal gjennomføre en hjerte-operasjon, til tross for motstand fra oberstløytnant Hilary Whalters. Jed er en nådeløs leder som krever at kaptein John Rustford skal fly et desperat behov for blod-forsyning om natten, selv i en voldsom storm. MASH-enheten blir senere tvunget til å flykte gjennom fiendens linjer. Når enhetens sjef blir skadd i et angrep, må Jed Webbe ta over kommandoen og lede enheten ut av risikoen.
Frank Sandås
Frank Sandås er en norsk skytter med nordiske mesterskapstitler innen innen dynamisk sportsskyting både med rifle (2006) og håndvåpen (2012), samt en gang norgesmester i 2-Gun (2012).
Song Aimin
Song Aimin (født 7. februar 1978 i Hengshui i provinsen Hebei i Folkerepublikken Kina) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun ble nummer 4.
Avillers (Meurthe-et-Moselle)
Avillers er en kommune i departementet Meurthe-et-Moselle i regionen Grand Est i Frankrike. Innbyggerne kalles for Avillersois.
Befolkningsutvikling
Antall innbyggere i kommunen Avillers
En god nummer to
En god nummer to er en norsk komiserie som gikk på TV 2 i 2009. Serien handlet om en middelmådig kvinnelig skuespiller som i desperasjon ligger seg til en rolle på Nationaltheatret. Hovedrollen ble spilt av Henriette Steenstrup. Serien ble produsert av Feelgood Scene Film & TV.
Serien ble kåret til beste forestilling på tv/film under Komiprisen 2009.
Reinhold Timm
Reinhold Timm (død 12. januar 1639) var en dansk kunstmaler og en av de første danskfødte kunstnere som arbeidet i et stort format med store komposisjoner. Han arbeidet som tegnelærer ved Sorø Akademi.
Timm ble engasjert av Christian IV til å være med på utsmykkingen av den store salen på Rosenborg slott i perioden 1619–1631. Bevarte regnskaper viser at han leverte syv eller åtte bilder til salen.
Han malte også kongens syn på Rothenburg; kongen hadde hatt en drøm hvor han så for seg den lidende Kristus.
Butea superba
Butea superba, også kjent som Kwao Krua Dang (Må ikke forveksles med Kwao Krua Kao – Pueraria mirifica), er en plante som vokser for det meste i nord og nordøst Thailand, samt delvis i Myanmar.
Sprint-NM på skøyter junior 1976
Sprint-NM på skøyter junior 1976 ble avholdt 31. januar og 1. februar 1976 på Notodden sportsplass i Notodden. Teknisk arrangør var Sportsklubben Snøgg. Dette var det fjerde norske mesterskapet i sprint for juniorer.
Juniornorgesmestere i sprint ble Anne Gjersem, Gjøvik SK for damene etter tre distanseseire, og Frode Rønning, Leinstrand IL for herrene etter fire distanseseire.
Etter kontrollmåling viste det seg at første dags 1 000 meter distanse ikke var lenger enn 996 meter, slik at tidene på den distansen ikke kan godkjennes for rekorder og bestetider for den 1000m-distansen og da heller ikke sammenlagt poengsum som en liten firkamp. Resultatene blir å godkjenne som et mesterskap, men over uortodokse distanser.
Eberhard Jäckel
Eberhard Jäckel (født 29. juni 1929 i Wesermünde, død 15. august 2017 i Stuttgart) var en sosialdemokratisk tysk historiker, spesialist på Adolf Hitler og det nasjonalsosialistiske Tysklands historie. Han skrev en rekke bøker og mottok æresbevisningen Geschwister-Scholl i 1990 for boka han skrev sammen med Lea Rosh, Der Tod ist ein Meister aus Deutschland (1990).
Han var i tillegg kjent som en av David Irvings sterkeste kritikere. Han markerte seg også i diskusjonen om massakrene på armenere, hvor han argumenterte for at dette ikke kan kalles et folkemord, men at tusener av armenere døde på grunn av deportasjonen og krigen.
Samkommune
Samkommune var en norsk ordning for samarbeid på tvers av kommunegrensene om lovpålagte oppgaver. Ordningen ble avviklet 31. desember 2019.
En samkommune var et forpliktende samarbeid inngått mellom to eller flere norske kommuner for å løse felles oppgaver. Fra 1. juli 2012 var samkommuner tillatt etter kommunelovens kapittel 5B. Samkommunestyret var samkommunes høyeste organ.
Inntil 2012 ble samkommuner utprøvd etter forsøksloven. Det var to samkommuner i Nord-Trøndelag: Innherred samkommune var et forpliktende og langsiktig samarbeid mellom kommunene Levanger og Verdal. Midtre Namdal samkommune besto på samme måte av kommunene Namsos, Namdalseid, Fosnes og Overhalla.
Aljaksandr Lazutkin
Aljaksandr Aljaksandravitsj Lazutkin, belarusisk Аляксандр Аляксандравіч Лазуткін, russisk Александр Александрович Лазуткин – Aleksandr Aleksandrovitsj Lazutkin (født 26. juni 1983) er en belarusisk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 49 på 15 kilometer klassisk.
Finland under EM i friidrett 1974
Finland deltok med 33 utøvere under EM i friidrett 1974 som ble arrangert 2.–8. september 1974 i Roma. Finland tok ti medaljer under mesterskapet.
Breaking Out
Breaking Out er det siste musikkalbumet til den norske heavy metal-bandet Road. Albumet ble utgitt på eget selskap i 1986. Bandet ble oppløst ikke lenge etter.
Vokalist på Running Away, Knut Akselsen, hadde forlatt Road til fordel for svenske Silver Mountain. Han var erstattet av Børge Pedersen, som tidligere hadde vært med i Hardline og Storm, og som senere skulle samarbeide med trommeslager Bendiksen og bassist Iversen om Thin Lizzy-covere i Bad Habitz.
BMW E23
BMW E23 var den første modellen i BMWs 7-serie, og erstattet den store sedanen BMW E3. BMW E23 ble produsert i ti år, fra 1977 til 1987. I 1988 ble E23 avløst av BMW E32.
Den gamle verden
Den gamle verden er synonym med de deler av kloden vår som var kjent for europeere før Amerika ble oppdaget, i prinsippet Afrika, Europa og Asia. Betegnelsen er benyttet i kontekst med, og i kontrast til, den nye verden, som er Amerika.
Selv om det indre av Asia og Afrika ikke var kjent for europeerne på den tiden, likeså vel, som Japan og Sør-Afrika, betraktes disse også å tilhøre den gamle verden.
Oseania, Arktis og Antarktis er definert til hverken å tilhøre den nye eller den gamle verden.
Leo Esaki
Leo Esaki, eller Esaki Leona, (japansk: 江崎 玲於奈, Esaki Reona; født 12. mars 1925 i Osaka) er en japansk fysiker og nobelprisvinner. Esaki ble tildelt halvparten av prispengene fra Nobelprisen i fysikk 1973 sammen med norskamerikaneren Ivar Giæver «for deres eksperimentelle oppdagelser angående tunnelfenomenet i henholdsvis halvledere og superledere». Den andre halvdelen ble tildelt engelskmanen Brian Josephson «for hans teoretiske forutsigelser av egenskapene til en superstrøm gjennom en tunnelbarriere, spesielt de fenomenene som allment benevnes Josephson-effekt».
Esaki er kjent for sin oppfinnelse av Esaki-dioden som utnyttet tunnelfenomenet. Denne forskningen ble gjort mens han var med Tokyo Tsushin Kogyo (nå kjent som Sony). Han studerte fysikk ved Universitetet i Tokyo hvor han fikk en Bachelor of science i 1947 og en filosofisk doktorgrad i 1959. Han flyttet til USA i 1960 og ble en del av IBMs Thomas J. Watson Research Center hvor han ble partner i 1967.
Francisco Lachowski
Francisco Lachowski (født 13. mai 1991 i Curitiba i Brasil) er en brasiliansk modell. Lachowski startet sin karriere i 2008 da han 17 år gammel vant modellkonkurransen «Supermodel of the World» i São Paulo. For dette ble han tildelt en kontrakt fra Ford Models. I 2009 gjorde han sine første runway show i Milano og Paris, hvor han gikk for designere som Gucci og Dior Homme. Lachowski er den høyest rangerte brasilianske unge mannen på sekstendeplass på en topp-femti-liste over mannlige modeller.
Han har gått for en rekke show inkludert Versace, Dolce & Gabanna, Dsquared2, Gucci, Roberto Cavalli, Thierry Mugler, Armani og mange flere. Lachowski har også vært på flere forsider av blader som Vanity Fair, Homme Essential, Carbon Copy, Made In Brazi] og Chaos. Parallelt med dette har han dukket opp i high fashion lederartikler for GQ, V, Vogue og FHM. Lachowski har også vist seg å være populær i kampanjer for DKNY Jeans, Lacoste, Armani Exchange, Etro, Dior, Dsquared og Mavi Jeans.
I mars 2013 fødte hans kone Jassiann Gravel (også en modell), deres første sønn, Milo Lachowski.
Didrick Gercken
Didrick Gercken (også Didrik, Diedrich som han selv underskrev seg med), født 1692, død 1748, var en tysk-dansk billedhugger, født i Bremen, og trolig utdannet i farbroren Andreas Gerckens den eldres verksted.
Biografi
Han anses for å være sønn av stenhugger Wölthe Gercken og hustru Gesche Jünglings. Enkelte kilder anfører dog at han er sønn av en Dirich Gercken.
Han arbeidet som billedhugger i Tyskland før han omkring 1713 kom til København for å arbeide i sin farbrors verksted i Nye Kongensgade. Her hadde Andreas bodd siden 1704 og her kom Didrick til å bo til sin død i 1748.
Det finnes ingen etterretninger om, at han har reist i andre land i Europa, men han har hatt kjennskap til både Lorenzo Bernini og Michelangelos kunst. Ved farbrorens død i 1717 har han vært en erfaren billedhugger, hvor han har utført det meste av arbeidet på Christian V og dronning Charlotte Amalies sarkofager.
26. august 1721 gifter Didrick seg med Margrethe Eleonora Wilcken. Hun dør i 1740, og begravelsen er registrert i Nikolaj kirkes regnskaper. Det har vært tre barn i ekteskapet, hvorav man kjenner navnet på to: Mette Dorothea som i 1739 ble gift med hoffmedaljør Georg Wilhelm Wahl, og Margrethe Eleonora som i 1749 blir gift med stenhugger Theodor Gerkcen fra Bremen.
Didrick utførte en lang rekke dekorative, arkitektoniske utsmykninger av danske slott, i overgangen mellom stilartene barokk og rokokko. Sammen med Just Wiedewelt, utførte han alteret i Garnisons kirke i København i 1724, og alteret i Københavns slottskapell, som i 1732 ble flyttet til Helligaandskirken. På begynnelsen av 1740-tallet, arbeidet han med Garnisons Kirke i Christiania. Han tilvirket også Frederik IVs og dronning Louises sarkofager i Roskilde domkirke, under Thuras ledelse. Han hadde en stor produksjon bak seg, hvorav mange dessverre er gått tapt.
Billedhuggeren Johannes Wiedewelt var Didricks elev.
Rock or Bust
Rock or Bust er det sekstende studioalbumet til den australske hardrock-gruppa AC/DC.
Wörthersee
Geografi
Wörthersee er formet av isbreer i siste istid. Innsjøen ligger i alpene, og er omringet av koller og småfjell dekket av tett skog. De større fjellene er synlige fra innsjøen. Innsjøen har en framtredende blågrønn farge og har klart vann. Ytterpunktene i vest er Velden am Wörthersee og i øst Klagenfurt. Av disse er Klagenfurt den klart største byen. På nordsiden ligger også Pörtschach am Wörthersee og Krumpendorf am Wörthersee. Sørsiden er mindre tettbefolket med Maria Wörth som største tettsted. En av grunnene til at nordsiden er tett befolket kan være at Autobahn Süd går parallelt med nordsiden noen kilometer over strandkanten.
Tobias Heintz
Han debuterte i den norske eliteserien for i 2016, og scoret sitt første mål for Sarpsborg 08 mot. Han spilte cupfinale 2017 og Europaliga 2018/19 for Sarpsborg.
Wörthersee
Geografi
Wörthersee er 20 kilometer lang, men strekker seg bare over 16 kilometer i luftlinje. Innsjøen er mellom 1 og 2 kilometer bred. Innsjøen er langstrakt retning øst-vest med tre bassenger. Det første bassenget går øst-nordøst fra Velden til omtrent Pörtschach, deretter går den øst-sørøst, til Maria Wörth, før den går nesten rett øst igjen til Klagenfurt. Det ligger to øyer i innsjøen, Schlangeninsel og Kapuzinerinsel. Maria Wörth var opprinnelig en øy, men er blitt en halvøy.
Turisme
Wörthersee var opprinnelig sumpaktig og befolket av jordbrukere. Området ble først på 1800-tallet et turiststed for adelen da jernbanen fikk en endestasjon i området. Etter hvert ble det også et populært feriested for andre også. I det siste har imidlertid Wörthersees lokale foretak fokusert på høykvalitetsturisme med riding, golf og familieferier for å konkurrere med lavbudsjettsturismen. Wörthersees fiskeliv er stort sett sik og gjedde, så det er ingen større fisketurisme der.
På tross av at Kärnten er en alperegion, er Wörthersee om sommeren den største turistatrraksjonen. Wörthersee har noen offentlige strender, men strandområdene er for det meste privateid. Prisene er blant de høyeste i Europa. På grunn av lite vind er sjøen ikke ideell for seiling. Imidlertid er middlehavsklimaet lokkende for badeturister. Turistene er som oftest tyskere, østerrikere og nederlendere, og de kommer gjerne i juli og august, da temperaturen i vannet ligger på rundt 25 °C.
Wörthersee brukes også til transport mellom turistbyene, og det er organisert fergetrafikk mellom de forskjellige byene. Kärntens beskjedne befolkning har gjort at de fleste byene har beholdt byggestil fra tidligere, og tettstedene har gjerne et pittoresk inntrykk. Særlig er Maria Wörth trukket frem.
Volkswagen og Audi har Europas største bilshow i den lille byen Reifnitz på sørsiden, ikke langt fra Maria Wörth. Blant andre arrangementer er bilfrie dager (slutten av april til begynnelsen av mai), ATP-tennisturnering i Pörtschach, Ironman-konkurranse og ultramaraton.
Om vinteren er ofte området dekket av snø, og ettersom Kärntens skiturisme fortsatt er beskjeden, ligger som oftest området i dvale. Innsjøen er stort sett isfri, men omtrent hvert tiende år fryser den til, og tiltrekker mange skøytelystne.
Li Meiju
Li Meiju (født 23. januar 1981 i Shijiazhuang i Kina) er en kinesisk friidrettsutøver, som konkurrerer i kulestøt. Hun representerte Kina under Sommer-OL 2008, der hun ble nummer 8.
Kommandolinjeavslutning
Kommandolinjeavslutning (på engelsk også kjent som tab completion) er en vanlig egenskap ved kommandolinjetolker, der programmet automatisk fyller ut av delvis skrevne kommandoer.
2022 IPSC Handgun World Shoot
2022 IPSC Handgun World Shoot XIX ble arrangert i Thailand fra 27. november til 3. desember. Mesterskapet bestod av 30 øvelser fordelt på 5 områder, og var hadde CZ som hovedsponsor. Stevnet hadde en kapasitet på 1600 skyttere, og 1345 skyttere fullførte fra 73 land. Det var det første verdensmesterskapet med de populære Production Optics-divisjonene, og var det nittende IPSC Handgun World Shoot. Rune Vikeby tok gull i super senior-kategorien i Production Optics Lite.
Historie
Mesterskapet var opprinnelig planlagt å arrangeres i 2020. På grunn av koronapandemien ble det først utsatt til november / desember 2021, men på grunn av den uforutsigbare korona-situasjonen ble det utsatt enda en gang til 2022, samtidig som gjenåpningen av det thailandske kongeriket.
Bane og klima
Stevnet ble arrangert på den nybygde skytebanen til det thailandske skytterforbundet. Byen Pattaya er feriehovedstaden i Thailand, og skytebanen ligger ca. 30 km fra Pattaya-stranden, som er en av Asias største feriestrender. Tidspunktet ble satt til slutten av november og starten av desember, som sammenfaller med starten på den kjølige årstiden i Thailand som er relativt varm og tørr. Forventet daglig gjennomsnittstemperatur var rundt 26 grader med en relativ fuktighet på 70-75%.
Production
Production-divisjonen hadde størst stevnedeltakelse med 341 skyttere (25.4%). Den ble vunnet av franskmannen Eric Grauffel som dermed tok sin åttende verdensmesterskaps-tittel i overall-kategorien. Regjerende verdensmester Ben Stoeger stilte ikke til mesterskapet.
Standard
Standard-divisjonen hadde tredje størst stevnedeltakelse med 234 skyttere (17.4%).
Classic
Classic-divisjonen hadde femte største stevnedeltakelse med 126 skyttere (9.4%).
Production Optics Light
Production Optics Light-divisjonen hadde nest stjette største stevnedeltakelse med 58 skyttere (4.3%).
Skeppar Karls gränd
Skeppar Karls gränd er et smug i den østre delen av Gamla stan i Stockholm, som går fra Österlånggatan til Skeppsbron.
Navnet finnes allerede i 1564 som Skepper Karls grändh etter en skipper Karl som eide et hus i dette smuget i 1564. Gamla stans østre bymur gikk tvers gjennom smuget og et av tårnene ble i 1581 kalt for Skeppar Karls torn. I Skeppar Karls gränd, nede ved Skeppsbron ligger Wittmarckska huset fra 1652 og Sjöfartshuset fra 1670.
Jan Tøssebro
Jan Fredrik Støren Tøssebro (født 8. november 1954) er dr. polit. i sosiologi (1985) og professor emeritus i sosialt arbeid ved NTNU siden 2022. Hans primære forskningsinteresse er samfunnsvitenskapelige problemstillinger knyttet til funksjonshemming, særlig slike som er i skjæringspunktet mot politikk. Dette inkluderer spørsmål som avvikling av institusjoner, en inkluderende skole, familier med funksjonshemmete barn, levekår og tilknytning til arbeidslivet. Jan har også sittet i flere offentlige utvalg knyttet til politikken om funksjonshemmete, som Manneråkutvalget (NOU 2001: 22), Syseutvalget (NOU 2005: 8) og Graverutvalget (2008: 1; 2009: 14). Han var leder av Statens Råd for Funksjonshemmede fra 2003-2007 og medlem av Likestillings- og diskrimineringsnemda fra 2008-2012. I 2010 utgav han innføringsboka Hva er funksjonshemming i Universitetsforlaget serie Hva er. Han var tidligere direktør ved NTNU Samfunnsforskning.
Li Ling (kulestøter)
Li Ling (født 7. februar 1985 fra Shenyang i Folkerepublikken Kina) er en kinesisk friidrettsutøver, som konkurrerer i kulestøt. Hun representerte Kina under Sommer-OL 2008, der hun ble nummer 14.
Tulla vår
Tulla vår er det 5. samlealbumet til Wenche Myhre som ble gitt ut i 2004. Albumet inneholder sanger fra de tidligere barne-albumene Sanger fra den gang mor var liten, Sanger fra dengang mor var liten 2 og Sanger fra dengang mor var liten 3.
Janet Napolitano
Janet Napolitano (født 29. november 1957 i New York City i USA) er en amerikansk jurist og politiker tilknyttet Det demokratiske parti, og USAs sikkerhetsminister i Barack Obamas regjering. Hun var tidligere guvernør i den amerikanske delstaten Arizona. Hun ble valgt første gang i 2002, og gjenvalgt i 2006. Hun var Arizonas tredje kvinnelige guvernør og den første kvinnelige guvernør som har blitt gjenvalgt.
Janet Napolitano er av italiensk bakgrunn, og ble oppdratt som metodist i Pittsburgh i Pennsylvania og i Albuquerque i New Mexico. Hun begynte sin universitetsutdannelse ved Santa Clara University i Santa Clara i California men fortsatte etter grunneksamen i Virginia. Janet Napolitano er Juris Doctor fra University of Virginia School of Law og har tjenestegjort som aktor ved den føderale distriktsdomstolen i Arizona (United States District Court for the District of Arizona). Hun var Arizonas justisminister 1999 – 2003, før hun ble Arizonas guvernør.
Norge under Sommer-OL 2000
Damer
Gruppespill
-
- Semifinale
- Finale
30px|Piktogram taekwondo Taekwondo
Norge kvalifiserte en kvinnelig utøver til Sydney-lekene; Trude Gundersen fra Bergen. Gundersen ble tildelt seier ved walkover i første kamp og startet turneringen i OL-kvartfinalen, hvor hun vant 7–4 over japanske Yoriko Okamoto. I semifinalen ble det seier ved dommeravgjørelse på stillinga 2–2 over den britiske 17-åringen Sarah Stevenson. I finalen gikk Gundersen på et 3–6-tap mot sydkoreanske Lee Sun-Hee.
Gundersens OL-sølv, ble Norges første OL-medalje i taekwondo.
Chefsergent
Chefsergent («sjefsersjant»), også uoffisielt omtalt kronesergent, er en grad i det danske Forsvaret. Chefsergent er den høyeste grad i sersjantgruppen og vil typisk ha vært seniorsergent i 10–12 år først. Der fantes pr. 1. juli 2014 208 chefsergenter i Forsvaret.
Sammenligning med andre land
I NATO er koden OR-9 tilknyttet chefsergentgraden. Denne koden tilkjennegir rangforholdet for militære ansatte på tvers av medlemslandene. Tittelen svarer til Warrant Officer Class I i den britiske hær og i Royal Navy (2004), Master Aircrew i Royal Air Force, Oberstabsfeldwebel i Bundeswehr og Oberstabsbootsmann i Bundesmarine.
Jostedal kirke
Byggverket er i tømmer og har 120 plasser. Det er kirkegård ved kirken.
Dette er den tredje kjente kirken på stedet. Den første var trolig en stavkirke som ble bygget i middelalderen, kanskje på 1200-tallet. Det er kjent fra to diplom daterte til 1318/19 og 1322/23 at Jostedalen hadde kirke og prest. En gang etter svartedauden ble Jostedalen lagt øde, og bygden ble trolig ikke reetablert før i andre halvdel av 1500-tallet. Den første skriftlige kilden man har etter svartedauden er en skatteliste datert til 1596 som forteller hvilke ytelser presten skulle ha fra bøndene. I forbindelse med nyryddingen hadde man trolig satt den gamle stavkirken i stand.
På en befaring i 1656 ble det slått fast at kirken var i for dårlig stand, og at en ny skulle bygges. Det finnes et befaringsdokument datert 2. oktober 1660 som forteller at den nye kirken da stod ferdig. Den er senere bygget på flere ganger. Kirkerommet ble dekorert av Moses Målar i 1716. I forbindelse med 350-årsjubileet i 2010 ble det utgitt en stor praktbok om kirken.
Norma Shearer
Edith Norma Shearer (født 10. august 1902 i Montréal i Quebec i Canada, død 12. juni 1983 i Woodland Hills i California) var en canadisk-amerikansk filmskuespiller som vant en Oscar for beste kvinnelige hovedrolle i 1930. Hun har fått en stjerne på Hollywood Walk of Fame.
Volzjsk
Volzjsk (russisk: Волжск) er en by i Republikken Mari El i Russland. Den ligger på venstre (nordre) bredd av elva Volga, rundt 90 km sørøst for Josjkar-Ola. Innbyggertall: 58 967 (folketelling 2002).
Eden Lost
Eden Lost er et glam metal/heavy metal-band som ble startet i Madrid (Spania) i 1999 av Jesús Laso og Javier Nieto.
Zhou Yang (stavhopper)
Zhou Yang (født 16. mai 1988 fra Chengdu i provinsen Sichuan i Folkerepublikken Kina) er en kinesisk friidrettsutøver, som konkurrerer i stavhopp. Hun representerte Kina under Sommer-OL 2008, der hun ble nummer 13 og utslått i kvalifiseringen.
Pliosaur
Pliosaur, også kalt pliosaurus, (fra gresk pleion og sauros, på norsk: «mer øgle») er en utdødd klade med marine reptiler. De levde for ca. 200 til 89 millioner år siden, i jura- og krittperioden. Pliosaurer var marine øgler. De var kjøttetere som levde av blant annet fisk, hai, bløtdyr og andre pliosaurer. Fossiler er funnet i hele verden, blant annet i Australia, Sør- Amerika og Europa.
Karakteristikk
Pliosaurene er kjent for sin lange kropp på 4-15m, korte hals, enorme hode, og store tenner på rundt 30 cm. Disse marine krypdyrene hadde en bitestyrke som var 10 ganger så kraftig som andre dyr. De hadde fire luffer som var festet på undersiden av kroppen. Bakluffene var størst, for å gi mer fart. Halen var kort, og noen fossiler tyder på at halen var ruteformet på enden. Forskerne har enda ikke funnet ut hvilken nytteverdi halen hadde.
Fossiler
I 2002 ble det avdekket rester av en pliosaur i Aramberri i Mexico. Denne pliosauren fikk kallenavnet «The Monster of Aramberri». Monsteret hadde en størrelse på ca 15 meter. Fossilene ble funnet i 1985, men ble ikke kategorisert som en pliosaur før i 2002.
I 2006 fant paleontologer ved Universitetet i Oslo delvise fossiler av to pliosaurer. Den ene ble gravd ut i 2007, og ble kalt Monsteret. Denne pliosauren hadde en hodeskalle på minst 2.1 meter og hadde en ryggvirvel som strekte seg minst 6 meter. Det andre fossilet ble gravd ut i 2008, og ble kalt Predator X. Monsteret og Predator X tilhører pliosaurarten funkei.
I perioden 2003-2008 i Weymouth, Dorset ble rester av en pliosaur skylt opp fra havet. Denne er antatt å være den største pliosauren funnet hittil. Det er bare funnet hodeskallen og dermed blir lengden på kroppen usikker. Hodeskallen er på 2.4 meter, forskerne antok derfor at kroppen var ca. 18 meter. Den største delen som er funnet veide over 80 kilo. Fossilet befinner seg nå i Dorset County Museum.
Bulgur
Bulgur er en matvare som stammer fra Midtøsten, Kaukasus og rundt Middelhavet. Det lages av durumhvete som forkokes (parboiled), tørkes og knuses. Bulgur ligner couscous, men er mer næringsrikt fordi en større del av kornet blir bevart.
Etymologi
Ordet stammer fra tyrkisk bulghur, bulgar, navnet på folket som bor i dagens Bulgaria.
Historie
Det finnes grunnlag for å hevde at bulgur er en av de eldste preparerte ingredienser i verden. Bibelen nevner det under navnet arisah og indikerer at det ble brukt i Babylon for over 4000 år siden. Også i Egypt og Israel ble det spist bulgur 1000 år før Kristus.
Bulgur kan kokes eller bløtes ut. Smaken kan minne om hasselnøtter. Bulgur brukes i salater og tyrkiske retter og er et produkt som ikke har lang tradisjon i Vest-Europa og USA.
Næringsinnhold
Bulgur er noe mer næringsrikt enn ris og couscous. Bulgur har glykemisk indeks på 46. 100 gram ukokt bulgur inneholder ca.:
Energi 1500kJ/360 kcal Kostfibrer 8 g Proteiner 12,5 g Karbohydrater 69 g hvorav 0,8 g sukkerarter. Fett 1,75 g hvorav 0,2g mettet fett.
Bever (andre betydninger)
Bever har flere betydninger:
Neustadt (Øst-Holstein)
Neustadt (tysk: Neustadt in Holstein, Neustadt an der Ostsee) er en amtsfri kommune i Øst-Holstein i Schleswig-Holstein, Tyskland. Byen ligger ved Lübeckbukta (Østersjøen), omtrent 30 km nordøst for Lübeck, og 50 km sørøst for Kiel. Neustadt har status som Ostseebad. 31. desember 2008 hadde Neustadt 16,538 innbyggere.
Neustadts europeiske vennskapsby er danske Rønne på Bornholm. Neustadt er også med i samarbeidet Neustadt in Europa, hvilket omfatter 34 steder og kommuner fordelt på 5 land (Tyskland, Tsjekkia, Østerrike, Slovakia og Ungarn).
På sommeren er Neustadt er særlig vakker by, med blant annet gode havneforhold for turister som kommer til byen via sjøen.
CD Projekt
Historie
Grunnleggerne Marcin Iwiński og Michał Kiciński var opptatt av videospill, og ville spille de nyeste før alle andre. En svak åndsverklov og lite satsing fra vestlige selskaper gjorde at dataspill i stor grad ble piratkopiert, men de to, som først solgte ulovlige kopier på gata, fant ut at ved å skaffe lisens og oversette spillene til polsk fantes det et lovlig marked man kunne tjene penger i.
Selskapets første suksess var spillet Ace VenturaI fra 1996 som det ble solgt mange tusen kopier av. I 1998 inngikk selskapet en avtale med Interplay Entertainment og utvikleren BioWare og fikk lisens på Baldur’s Gate, gitt at CD Projekt gjorde arbeidet med oversettelse selv. Den polske versjonen av spillet ble en suksess alt fra bestillingsfasen, og opp til 18000 eksemplarer ble sendt ut på en og samme dag. En oppfølger til PlayStation 2, Baldur's Gate: Dark Alliance, ble skrinlagt ettersom Interplay var i en finansielt utfordrende situasjon, men CD Projekt hadde begynt kodingen som ble i 2002 utgangspunkt for et eget prosjekt basert på Andrzej Sapkowskis bokserie: Wiedźmin, eller The Witcher.
For å utvikle et eget spill ble det opprettet en avdeling i Łódź som fikk navnet CD Projekt RED. De kom raskt med en demo på et isometrisk rollespill, som ikke ble godt mottatt. Avdelingen i Łódź ble flyttet til Warszawa og man begynte utviklingen på nytt, og snart ble utviklingsteamet på 15 utvidet til 100. Etter fem år (2007) kom The Witcher som fikk gode anmeldelser og solgte brukbart. En oppfølger ble planlagt like etter at spillet var ferdig, og en versjon, White Wolf, for konsoller ble planlagt sammen med Atari og franske Widescreen Games. Samarbeidet med Widescreen gikk dårlig, og CD Projekt trakk seg fra avtalen, og Atari fikk rettighetene til The Witcher 2: Assassins of Kings i Nord-Amerika som erstatning.
I 2008 startet CD Projekt sin egen nettportal for å selge gamle spill, Good Old Games, i dag GOG.com.
I 2011 kom The Witcher 2 med en ny spillmotor REDengine, og dette spillet solgte godt, mer enn 1,7 millioner.